บาทเปิด 36.31/33 คาดอ่อนค่า
เงินบาทเปิด 36.31/33 บาทต่อดอลล่าร์ คาดอ่อนค่าตามภูมิภาค นักลงทุนยังกังวลเศรษฐกิจโลก
14 ม.ค. 2559

เงินบาทเปิด 36.31/33 บาทต่อดอลล่าร์ คาดอ่อนค่าตามภูมิภาค นักลงทุนยังกังวลเศรษฐกิจโลก
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 36.31/33 บาท/ดอลลาร์ อ่อนค่าจากช่วงเย็นวานนี้ซึ่งอยู่ที่ระดับ 36.24/26 บาท/ดอลลาร์
วันนี้เงินบาทยังมีแนวโน้มอ่อนค่า ซึ่งเป็นการอ่อนค่าเช่นเดียวกับทิศทางของค่าเงินสกุลอื่นๆ ในภูมิภาค เนื่องจากดัชนีตลาดหุ้นดาวโจนส์ปิดเมื่อคืนนี้ร่วงลงอย่างหนักจากความกังวลของเศรษฐกิจโลก
"บาทวันนี้ยังมีแนวโน้มอ่อนค่าตามภูมิภาค เพราะเมื่อคืนนี้ตลาดหุ้นดาวโจนส์ร่วงหนัก ตอนนี้ก็ไม่ค่อยมีปัจจัยอะไรที่จะมา support ให้บาทแข็ง" นักบริหารเงิน กล่าว
นักบริหารเงิน คาดว่า วันนี้เงินบาทจะเคลื่อนไหวในกรอบ 36.25-36.40 บาท/ดอลลาร์